23. უფალო ღმერთო შეიწყალე ჩ(უე)ნი ძმაი ბაბიკი ვარდის ძე და შვილპ-ტე და ქე-ფორე შვილნი მისნი და ციცილია: და ლობერდი: ფირანგოს: ფრაგა. 24. უფალო ღმერთო შეიწყალე ჩ(უე)ნი ძმაი ბაბიკივარდის ძე და შვილნი მისნი - ორივე ამ აღაპში ერთი და იგივე ოჯახია მოხსენებული. ბაბიკ ვარდის ძე და მისი შვილები (პეტრე და ქრისტეფორე) სავარაუდოდ ქართველები არიან. ამავე დროს ჩამოთვლილია ევროპული სახელებიც, რაც საფუძველს გვაძლევს ვივარაუდოთ, რომ საქმე შერეულ ოჯახთან გვაქვს, რომელიც საკმაოდ ძლიერია იმისთვის, რომ ორჯერ მოხვდეს შესაწირავებით ჯვრის მონასტრის აღაპებში. ასეთი შემთხვევები ერთეულები არ უნდა ყოფილიყო. XII საუკუნეში წმინდა მიწაზე სხვა ქართული ოჯახის კვალიც ჩანს, საბა ქართველის (Sabae Georgiani) შვილებს, იოსებსა და იოანეს საკმაო სიმდიდრე გააჩნდათ იმისთვის, რომ დაახლოებით 1160 წელს ჰოსპიტალერებისთვის სახლი შეეწირათ.